**Mjesec hrvatske knjige 2011.**

Tradicionalna nacionalna kulturna manifestacija posvećena hrvatskoj pisanoj riječi; ima za cilj **promicanje hrvatske knjige i čitanja**, a okuplja knjižničare, književnike, nakladnike, kulturne djelatnike i brojne čitatelje. Mjesec hrvatske knjige odvija se u organizaciji Knjižnica grada Zagreba, pod pokroviteljstvom Ministarstva kulture. U raznovrsne programe uključene su narodne knjižnice širom Hrvatske te brojne druge institucije.

**Mjesec hrvatske knjige 2011. godine**  posvećen je pjesništvu i nosi naziv ***Čitajmo pjesnike.***

U našoj školskoj knjižnici prisjetit ćemo se velikana poput **TINA UJEVIĆA, JOSIPA** **PUPAČIĆA I MIROSLAVA KRLEŽE** prigodnim izložbama.Istraživačkom radu i kreativnim radionicama mogu se pridružiti svizainteresirani učenici![Nacionalni kviz za poticanje čitanja nosi naziv ***Vesele zamke,***aposvećen je 100. obljetnici rođenja pjesnika, dječjeg pisca i prevoditelja Grigora Viteza i namijenjen je učenicima osnovnih škola.](http://www.knjiznica.hr/kviz/) Prvi put se provodi on-line, a upitnik možete pogledati na : [www.knjiznica.hr/kviz](http://www.knjiznica.hr/kviz)

Znam da niste osnovnoškolci, ali, vjerujte, uvijek je lijepo prisjetiti se najpoznatijih slikovnica, zagonetki, pjesama i igrokaza Grigora Viteza!

***„svijete, čitaju te pjesnici!***

***stoga, čitajmo pjesnike!“***

*Mjesec hrvatske knjige koji ove godine pogađa u same temelje hrvatske kulture, a suvremenog čitatelja zaokupljenog tolikim medijskim ponudama s pravom upućuje na ono izuzetno važno:*

*ČITAJMO PJESNIKE!*

*Ovaj proslov o čitanju poezije stoga ukazuje na ono što svi već potajno znamo: čitači pjesama zapravo su i*

*sami pjesnici, istraživači svijeta ili svijeta vlastita života, tako da smo, kako bi rekao naš pjesnik Jure Kaštelan, na svoj način „zaduženi“ za opstojnost, razumljivost i tajnu čitavog našeg univerzuma. Jer*

*naš svijet i jest pjesma ili jednostavnije rečeno - to je naš zgusnuti, značenjima i melodijama protkan jezik!*

* **Natječaj za izradu logotipa školske knjižnice**

Školska knjižnica poziva učenike da sudjeluju u natječaju za izradbu logotipa koji će se ubuduće koristiti na članskim iskaznicama i drugim dokumentima knjižnice.Polazište neka vam budu boje i grafičko rješenje logotipa škole. Svoje prijedloge dostavite u školsku knjižnicu do 1. prosinca. Čeka vas lijepa nagrada!

* I za sve zaboravne, u Mjesecu hrvatske knjige (15.listopada – 15. studeni) pripremili smo akciju:

**Zaboravljene knjige – VRATITE ZABORAVLJENU KNJIGU – ZABORAVIT ĆEMO ZAKASNINU!**

**I na kraju, ČITAJTE PJEsNIKE jer *pjesnici su čuđenje u svijetu...***